Mimusops caffra

Ti Mimusops caffra (coastal red milkwood iti Ingles, , , Sepedi: Mmupudu, ) ket ti sebbangan ti kayo iti pamilia ti Sapotaceae. Mabirukan daytoy a kayo iti mulmula ti igid ti baybay a karuburoban iti Akin-abagatan nga Aprika manipud iti Eastern Cape, babaen iti KwaZulu-Natal aginggana iti akin-abagatan a Mozambique.

Deskripsion 
Ti Mimusops caffra ket ti bassit aginggana iti kalalainganna a kadakkel a kayo. Ti ungkay ket aginggana iti  iti diametro, masansan nga agtiritir nga addaan iti nangisit a maris-dapo nga ukis ti kayo a paatiddog nga agkuretret. Mabalin a makaabot dagitoy a kayo iti  iti katayag, ngem padpaddek iti bagir ti baybay iti karuburoban  nga idiay ket karkarnada a masurokan iti 5 m iti katayag ken nga idiay ket makasagabada iti waris ti asin ken dagiti angin iti baybay. Daytoy ket mabalin nga adu iti nasalakniban a karuburoban a bakir iti likudan ti sona ti igid ti baybay, nga idiay ket mabalin a makaabot iti  iti katayag nga adda met pannakasalaknib manipud iti angin ti asin a dagiti balir ket makaparang-ay kadagiti langit-langit nga agtayag iti .

Agsinnublat dagiti bulong, natangken ken nalalat nga addaan kadagiti nagtimbukel wenno arimbuke nga ungto. Dagiti nadudugog a bulong ket asul-berde iti ngato ken napuspusasaw iti baba. Dagiti ubing a bulong ket napusasaw a berde.

Ti krema-puraw a kasla bituen a sabsabong ket  iti diametro ken mabirukan kadagiti rimpuok kadagiti axil ti bulong.

Dagiti bunga ket agarupda a  iti kaatiddog ket nalukmegda, maratimbukel aginggana iti arinduyog, nalabbasit wenno narangha-nalabbasit no maluom, nga addaan iti nasam-it naarina a lasag ken aglaon iti bugbubgtong nga arinduyog, nasileng a kayumanggi wenno maranangisit a bukel.

Kinapangruna iti ekolohia 
Kankanen ti tattao ti bunga, dagiti vervet a sunggo, dagiti atap a baboy, dagiti loro ti Rawis, dagiti nangisit-tian nga starling ken dagiti duyaw garit a bulbul. Agserbi dagitoy a kayo a mangawit ti langit-langit iti mulmula ti karuburoban iti igid ti baybay, isu a mangipalubos iti maysa a lugar ken salaknib para kadagiti sebbangan ti ad-adu a delikado a mula a kas ti Isoglossa woodii (a kankanenn babaen ti asul a duiker) ken ti dakkel-bulong a  kayo a dragon (Dracaena aletriformis). Ti nalangto nga estruktura dagitoy a kayo ket mangipalubos pay a kas suporta para kadagiti agkalatkat a mula a kas ti Rhoicissus rhomboidea. Iwaras dagiti sunggo ken dagiti billit dagiti bukel ti Mimusops caffra, a tumpawda pay ken masansan a maiyanod  iti igid ti baybay.

Kasasaad ti konserbasion 
Ti Mimusops caffra ket nasalakniban (iti Abagatan nga Aprika) kadagiti termino iti Tignay ti Nailian a Bakir iti 1998. Dagiti nasalakniban a sebbangan ti kayo ket saan a mabalin a mapukan, madisturbo, ken madadael, ken saan a mabalin a matagikua dagiti produktoda, maurnong, maikkat, mailugan, maeksport, maidaton, magatang wenno mailako, malaksid babaen iti lisensia nga inted babaen ti Department of Forestry wenno itimaysa anaidelegado ng autoridad.

Dagiti nagibasaran 

caffra